
Odam yoki inson, shuningdek Homo sapiens ham deyiladi (lot. 
ongli odam ), sut emizuvchilar sinfining Hominidae oilasiga mansub 
primat turidir. Odamlar abstrakt fikrlash, nutq, introspeksiya 
qobiliyatli yuksak rivojlangan miyaga egadirlar. Bunday miya bilan 
odamlar mehnat qurollari ishlatishni o' rganib, boshqa tur 
hayvonlardan ilg' orlashib ketdilar. Odam ijtimoiy mehnat asosida 
shakllangan tafakkur va nutqqa ega bo' lishi, mehnat qurollari 
yasashi va atrof muhitga faol ta' sir ko' rsata olishi bilan boshqa tirik 
mavjudotlardan farq qiladi. Odamni antropologiya fani o' rganadi. 

Odamning hayvonlardan farqi. Zoologiya sistemasiga ko' ra, hozirgi 
aqlli odam (Homo sapiens) turi xordalilar tipi, sut emizuvchilar sinfi, 
primatlar turkumiga kiritiladi. Bosh miyasining yirikligi, 
tirnoqlarining yassi bo' lishi, bosh barmoqlarining boshka 
barmoqlarga qarama-qarshi qo' yilishi, skelet va organlarning 
tuzilishi, onaqornida rivojlanishi, rudiment va atavistik belgilarning 
o' xshashligiga binoan, odam odamsimon maymunlar oilasiga 
kiritiladi. Bundan tashqari, odam bilan odamsimon maymunlarning 
kasalliklari va parazitlari ham o' xshash. 

Odam odamsimon maymunlardan oyoklarining qo' lga nisbatan 
uzunligi, umurtqa pog' onasida bo' yin, ko' krak, bel, dumg' aza 
egiklari va tovon gumbazining bo' lishi, chanoq suyagining 
kengayganligi, ko' krak qafasining oldingi tomondan yassilanganligi, 
oyoq barmoklarining bir qator joylashganligi va boshqa morfologik 
belgilari bilan farq qiladi. Ma' noli nutqqa ega bo' lishi tufayli Odam 
bosh miya yarim sharlari po' stlog' ining nutq bilan bog' liq qismlari 
kuchli rivojlanadi; tovush hosil qiluvchi apparat Odam uchun o' ziga xos tuzilishga ega. Bosh skeleti miya 
qismining yuz qis-miga nisbatan yirik bo' lishi, gavda-sida junlarning yo' qolib ketishi ham Odam uchun 
xos belgi hisoblanadi. 

Odamning kelib chiqishi va tarixiy rivojlanishi to' g' risida turli fikrlar va nazariyalar mavjud. Odam bilan 
bog' liq qadimgi rivoyatlar va qadimgi diniy kitoblarga ko' ra, Odamato va Momohavo Yer yuzidagi 
dastlabki odamlar bo' lgan. Zardushtiylik dinida Odam tabiatning bir bo' lagi, unda vujudga kelgan va yana 
unga qaytadi dey-iladi. Islom diniga ko' ra, xudo "o' zining eng erka va erkin bandasini tiriklik olamiga 
sardor qilib yuborgan", ya' ni Odamni loydan o' zining yerdagi o' rin-bosari (xalifasi) sifatida yaratib, unga 
o' z ruhidan jon ato etgan, unga akl-idrokbergan.Tabiiyot fanlarining rivojlanishi bilan Odamning paydo 
bo' lishi to' g' risida ilmiy fikrlar paydo bo' la boshladi. Fransuz olimi TLamark birinchi bo' lib Odamning 
paydo bo' lishini umumiy tarzda tushuntirib berdi. Uning fikricha, Odam daraxtda yashashdan yerda 
yurishga o' tgan maymunsimon ajdodlardan kelib chiqqan. Ingliz olimi Ch.Darvin odamning paydo bo' lishi 
muammosini evolyusion nuktai nazardan talqin qilib, Odam bilan odamsimon maymunlar uzoq umumiy 
ajdodga ega ekanligini ko' rsatib berdi. Uning fikricha, antropogenezda ham biologik omillar, ya' ni yashash 

uchun kurash, irsiy o' zgaruvchanlik va tabiiy tanlanish amal qiladi. Lekin, ko' pchilik olimlarning fikricha, 
antropogenezda biologik omillar bilan bir qatorda ijtimoiy omillar (ijtimoiy hayot, ijtimoiy mehnat), ayniq- 
sa, uning so' nggi bosqichlarida katta ahamiyatga ega bo' lgan. 

Tik yurishga o' tish Odam evolyusiyasida hal qiluvchi ahamiyat kasb etadi, chunki tik yurish tufayli qo' llar 
tayanch vazifasidan ozod bo' lib, mehnat qurollari yasab, uni ishlatadigan organga aylangan. Mehnat 
qurollarining paydo bo' lishi esa Odam tafakkurini kengaytirgan, uning tabiatga qaramligini kamaytirgan. 
Mehnat faoliyatining rivojlanishi bilan ant-ropogenezda biologik omillar ta' siri kamayib ijtimoiy omillar 
ahamiyati orta borgan. 

Antropogenezda ijtimoiy hayot katta ahamiyatga ega bo'lgan. Odam ajdodlari azaldan tuda bo'lib 
yashashgan. Qo'l mehnat organiga aylana borishi bilan ular jamoa bo'lib yashashga o'tishgan, ya'ni 
birgalikda ovga chiqishgan, o' zlarini himoya qilishgan; bolalarini tarbiyalashgan, ularga hunar 
o' rgatishgan. Olovning kashf qilinishi, ovqatni pishirib yeyilishi Odam jag' suyaklari va chaynash 
muskullari vaznini kamaytirib, jag'larning harakatlanishini osonlashtirgan, nutqning rivojlanishi uchun 
imkon yaratgan. Ma' noli nutqning paydo bo' lishi esa Odam tafakkurini kengaytirgan; Odamlar o' rta- 
sidagi o' zaro munosabatlarning tezla-shuviga olib kelgan. Bu jarayonlar tufayli, bosh miyaning vazni, katta 
yarim sharlar po'stloq qismining sa-thi ortgan, natijada ong , tafakkur va nutq rivojlangan. Taxminlarga 
ko'ra, dastlabki Odamlar bundan 1—2 mln. yil ilgari, hozirgi Odam bundan 40 ming yil ilgari paydo 
bo' lgan. 

Odam evolyusiyasining asosiy yo' nalishlari. Mezozoy erasida hasharotxo' rlar orasidan parapiteklar 
(maymunsimon hayvonlar) ajralib chiqqan. Ulardan keyinchalik yarim maymunlar, maymunlar va 
driopiteklar (daraxtda yashovchi maymunlar) kelib chiqqan. Iklim sovib, o' rmonlarning siyraklashib borishi 
bilan driopiteklar yerda yashashga o' tishgan. Odam paydo bo' lishining 1-bosqichi maymunsimon 
hayvonlarning 2 oyokda yurishga o' tishidan iborat. Bu bosqichda oldingi oyoqlar tayanch vazifasidan ozod 
bo'lib, qo'lga aylangan. Xuddi shu yo'l bilan avstralopiteklar (jan. maymunlar) kelib chiqqan. Ular 
bundan 3—5 mln. yil ilgari Jan. va Sharqiy Afrika hamda Jan. Osiyoda yashagan. Antropogenezning 2- 
bosqichi ongli ravishda mehnat quroli yasashga o' tishdan iborat. Eng qadimgi odam pitekan-troplar 
(maymun Odamlar) bundan 1 mln. yil awal yashagan. Ular skeleti qoldiqlari Yava oroli, Afrika va Jan. 
Yevropadan topilgan. Pitekantroplar tuda bo' lib, g' orlarda yashashgan; juda sodda tosh qurollar yasashgan; 
olovdan foydalanishgan. Ulardan keyinroqyashagan sinantroplar (xitoy odami) va neandertallar tosh va 
suyakdan qurol yasashni bilishgan, hayvon terisini yopinib yurishgan. Ularning bosh miya-si 
pitekantroplarga nisbatan yirikroq bo' lgan. Neandertallar skeleti krldiklari dastlab Germaniyaning 
Neandertal daryosi yaqinidan, keyinchalik Afrika, Osiyodan, jumladan, Surxondaryo vodiysidagi Teshiktosh 
g' oridan topilgan. Neandertallar bundan 150 ming yil awal taxminan 100 kishidan iborat guruh bo' lib, 
g' orlarda yashashgan. Eng so' nggi neandertallar bundan 28 ming yil ilgari hozirgi Odamlar ora-sida 
yashagan. Ular imo-ishoralar va oddiy so' zlar yordamida muloqot qilish-gan; tosh, suyak va yog' ochdan 
mehnat qurollari yasashgan. Neandertallar orasida dastlabki mehnat taqsimoti paydo bo' lgan, deb taxmin 
qilinadi. 

Hozirgi odamlar (kromanonlar)ning dastlabki vakillari bundan 30—40 ming yil awal paydo bo' lgan. Ular 
dastlab Fransiya janubidagi Kro-Manon qish-log' idagi g' ordan topilgan. Kromanonlar bo' yining bal. (180 
sm), miya qutisi hajmining kattaligi (160 sm 3 ), pesho-nasining keng va tik bo' lishi, qosh usti bo' rtig' ining 
bo' lmasligi, iyagining rivojlanganligi bilan sinantrop va pi-tekantroplardan farq qiladi. Ular urug' va 
jamoa bo'lib yashagan; boshpana qurishni, hayvonlar terisidan kiyim tikishni bilishgan; nutki rivojlangan. 
Kromanonlar hozirgi Odamlar bilan birga aklli Odam turiga kiradi. 

Aklli Odam turi Yer yuzida keng tarqal-gan, lekin bir tekis tarkalmasdan, populyasiyalar (irklar)ni hosil 
qilgan. Kromanonlar davrida mehnat qurollarining yanada takomillashuvi sun' iy yashash muxitining 
yaratilishi tufayli Odam evolyusiyasida biologik omillar ta'-siri keskin kamayib, ijtimoiy omillar ta'siri 
kuchayadi. Antropogenez jarayonida serpushtlik kamayib, jinsiy balog' atga yetish sekinlashdi, bolalik davri 
va Odamning umri uzaydi. Hozirgi Odamning paydo bo' lishi bilan tabiiy tanlanishning tur hosil qilish 



funksiyasi ham tugadi. Lekin Odam jismoniy tipining turg' unligi nisbiy bo' lib, tur do-irasida morfologiya 
va funksiyalar turli yo' nalishda o' zgarib turadi. Agar bu xidsagi o' zgarishlar ontogenezning tezlashuvi 
bilan bog' liq bo' lsa, akseleratsiya deyiladi. Hozirgi davrda tibbiyot fanlarining rivojlanishi Odam 
organizmini klonlash va uning genofondini o' zgartirish bilan bog' liq bo' lgan ijtimoiy va etnik masalalarni 
o' rtaga tashlamokda. 

Anatomo-fiziologik xususiyatlari. Odam gavdasi ham barcha xordalilar singari2 tomonlama simmetriyaga 
ega bo' lib, bosh, bo' yin, tana, oyoq va qo' llarga bo' linadi. Bu bo' limlar ham yana tegishli qismlarga 
ajratiladi. Xususan, bosh bo' limi miya qutisi va yuzga, tana — ko' krak, qorin va orqaga, qo' 1 — yelka, 
tirsak, bilak va panjaga; oyoq — son, tizza, boldir va panjaga bo' li-nadi. Odam gavdasi bichimida yosh, 
jins va shaxsning o' ziga xos xususiyatlari namoyon bo' ladi. Mac, erkaklar gavdasi nisbatan yo' g' on va 
yirik, chanog' i tor, yelkasi keng; ayollar gavdasi, aksincha, nozik, kalta, chanog' i yelkaga nisbatan kengroq 
bo' ladi. Gavda tuzilishining dolxomorf (daroz), braximorf (kalta), ular o' rtasida mezomorf (o' rta bo' y), 
astenik (novcha, xipcha, ozg' in), giperstenik (semiz, pa-kana), normostenik (normal) tiplari mavjud. 

Odam gavdasi teri bilan qoplangan. Teri organizmni himoya qiladi, ayirish va termoregulyasiya 
funksiyasida ham ishtirok etadi. Skelet tayanch funksiya-sini bajaradi, organizmga shakl berib turadi. 
Suyaklar, ularni tutashtirib turuvchi paylar hamda muskullar bilan birga tayanchharakat sistemasini hosil 
qiladi. Odam skeleti kalla (miya qutisi, yuz), tana (umurtqa pog' onasi, qovurg' alar, to' sh), qo' 1 (yelka, 
bilak, tirsak, panja), oyoq (son, katta va kichik boldir, oyoq panjasi), yelka kamari (o' mrov, kurak) va oyoq 
kamari (chanoq) suyaklaridan iborat. Tayanchharakat sistemasi tayanch, gavdani tik tutish, harakatlanish 
hamda himoya (miya qutisi, umurtqa pog' onasi, ko' krak qafasini hosil qiluvchi, cha-noq suyaklari) 
funksiyasini bajaradi. Kalla suyagi miya qutisi va yuz bo' limiga bo' linadi. Miya qutisi pe-shona, ikkitadan 
tepa va chakka, ensa, ponasimon va g' alvirsimon yuz suyaklari bir juftdan yuqori jag' va yonoq, burun, 
kuz kosasi suyaklaridan iborat. Yuqori va pastki jag'lar tishlar bilan birgalikda og'iz bo'shlig'ini qosil 
qiladi. Kalla suyagining yuz qismida chaynash muskullari; ko' z, burun va og' iz atrofida mimika 
muskullari joylashgan. Umurtqa pog'onasi 33—34 ta umurtqadan iborat bo'lib, bo'yin (7 ta umurtqa), 
ko' krak (12), bel (5), dumg' aza (5), dum (4—5) bo' limlari bor. Dumg' aza va dum umurtqalari o' zaro 
harakatsiz, boshqa umurtqalar chala harakatchan qo' shiladi. Ko' krak umurtqalari, 12 juft qovurg' alar va 
to' sh suyagi ko' krak bo' shlig' ini o' rab turadigan ko' krak qafa-sini hosil qiladi. Ko' krak bo' shlig' i 
pastki tomondan diafragma orqali qorin bo' shlig' idan ajralgan. Ko' krak qafasi devori ichki tomondan 
yupqa plevra parda bilan (qarang Nafas), o' pka ham xuddi shunday plevra bilan qoplangan. Ko' krak 
bo' shlig' ida yurak, yirik qon tomirlari, o' pkalar, ularga keluvchi traxeya, bronxlar, qizilo' ngach 
joylashgan. Ko'krak qafasi devorining oldingi qismini ko'krak muskullari qoplab turadi. Ko' krakning 
chap va o' ng tomonida sut bezlari bo' ladi. Qovurg' alarning umurtqalar va to' sh suyagi bilan yarim 
harakatchan birikkanligi va qovurg' alar orasidagi muskullarning qisqarishi sababli ko' krak qafasining 
kengayishi va torayishi nati-jasida nafas olish sodir bo'ladi. Bel umurtqalari, keyingi qovurg'alar va 
chanoq suyagining oldingi uchiga qorinning serbar muskullari biri-kadi. Krrinning oldingi va yon de-vorlari 
muskullardan iborat. Bu mus-kullar ichki organlarni ushlab turadi va qorin pressini hosil qildi. Qorin 
bo' shlig' ini yuqoridan diafragma, pastdan chanoq suyagi chegaralab turadi. Diafragma ostida jigar va o ' t 
pufagi, ulardan chaprokda osh-qozon va taloq, pastrokda ingichka ichak joylashgan. Ingichka ichakni o' ng , 
chap va yuqori tomondan yo' g' on ichak (chambar ichak) o' rab turadi. Qorin bo' shlig' i devorini ichki 
tomondan yupqa qorin pardasi qoplab olgan. Qorin bo' shlig' ining orqa tomonida, bel umurtqalarining 2 
yonida bir juft buyrak joylashgan. Umurtqa po-g'onasiga parallel ravishda uning chap tomonidan qorin 
aortasi, o' ng tomonidan pastki kovak vena o' tadi. Qorin bo' shlig' ining pastki qismi chanoq bo' shlig' iga 
aylangan. Unda qovuq, to' g' ri ichak va ichki jinsiy organlar (ayollarda bachadon, tuxumdonlar va naylar; 
erkaklarda prostata bezi, urug'donlar va urug' o'tkazuvchi naylar) joylashgan. Odam qo'lining juda 
murakkab harakatlar qilishga moslashganligi bo' g' imlarning silindrsimon, sharsimon, chig' irsimon 
harakatchan birikishi va ularni harakatga kel-tiradigan muskullarning xilma-xil tuzilishiga bog' liq. 

Embrional rivojlanishi. Ota va ona jinsiy qujayralarning qo'shilishi, ya'ni otalanishdan keyin hosil 
bo' lgan zigota 2 jinsning belgilariga ega bo' ladi. Zigota bo' linishga kirishishi bilan embrional rivojlanish 
boshlanadi. Urug' lanishdan so' ng 6 kun o' tgach, murtak bachadon bo' shlig' iga o' tib, uning shilliq 



pardasiga o' rnashib oladi. Embrion pardasi va bachadon devoridan yo' ldosh shakllanadi. Embrion kindik 
orqali yo' ldosh bilan tutashgan bo' ladi. Yo' ldosh orqali ona organizmi bilan embrion o' rtasida moddalar 
va gazlar almashinuvi sodir bo' lib turadi. Odamning ona qornida rivojlanishi o' rtacha 280 kun, ya' ni 9 
oydan ko' proq davom etib, bola tug' ilishi bilan tugallanadi. Shu davrning dastlabki 8 haftasi murtaklik 
(embrion) davri, krlgan qismi xrmila davri deyiladi (qarang Homiladorlik). Embrionlik davrida murtak 
pardalari hosil bo' ladi, yo' ldosh shakllana boshlaydi, bo' lg' uv-si homilaning to' qimalari va organlari 
shakllanadi; hatto ulardan ayrimlari ishlay boshlaydi (1-oy oxirida embrion yuragi ishga tushadi). Embrion 
bo' yi 2 mm ga yetganida uning o' q organi — xordasi va nerv sistemasining asosi bo' lgan nerv nayi 
yuzaga keladi. Bir vaqtning o' zida embrion varaklari ham shakllanib, ektodermadan nerv sistemasi, sezgi 
organlari, teri epi-teliysi, ogiz bo' shlig' i va orqa ichak epiteliysi; mezodermadan yurak, kon tomirlari, 
skelet, muskullar, ayirish va jinsiy organlar; endodermadan ovqat hazm qilish sistemasi, hazm bezlari, nafas 
organlari hosil bo' ladi. Rivojlanishning 5-haftasidan boshlab qo' 1 va oyoq, 7-haftada barmoqlar shakllana 
boshlaydi, 8-haftada embrion tashki ko' rinishdan Odamga o' xshaydi; bu davrda uning bo' yi 4 sm, 
og' irligi 4—5 g bo' ladi. 9-haftada embrion organlarining shakllanishi tugallanadi. Shu davrdan boshlab 
embrionlik davri tu-gallanib, homila davri boshlanadi. Homila tug' ilgandan so' ng Odam chaqaloqlik, 
go' daklik, bolalik, o' spirinlik, yetuklik, qarilik, keksalik davrlarini o' tadi. Bolalik davrining uzoq davom 
etishi, jinsiy balog' atga yetish davrida bo' yiga o' sishning tezlashuvi odam individual rivojlanishiga xos 
xususiyat hisoblanadi. Bolalik davrining Odam umriga nisbati 1:5 ga teng bo'ladi. Odamda jinsiy 
dimorfizm gavdaning umumiy o' lchami va ayrim qismlari proporsiyasida (ayollarda chanoqning , 
erkaklarda yelkaning kengligi), gavda ayrim qismlarining rivojlanishi (ayollarda teri osti yog' qavatining , 
erkaklarda skelet va muskullarning yaxshi rivojlanganligi hamda muskul tolalari va yog' hujayralarining 
yirik bo ' lishi)da namoyon bo' ladi. 

